壬辰六月旦日記異
作者：陸文圭
朝代：宋

paragraphs: 六月朔旦昧爽天，我夢蝴蝶飛翻翻。
一聲驚覺不可執，鏗然有物墮我前。
陰風蕭蕭榻震動，褰帷一咤聲寂然。
向空抹漆無所臯，堂上呼燈人自眠。
一生學道心勿動，養氣未敢輕先賢。
元忠昔日鬼移牀，廳廡之下凡三遷。
稚圭卧內見匕首，金带忽置城頭邊。
二公名德余不及，鬼賊揶揄空自憐。
神姦無復照金鼎，偷兒何暇哀青氈。
二端是否吁莫辨，一夕倉卒嗟何緣。
吟哦未斷紙窗白，山寺風雨鳴鐘懸。
起來搔首空四壁，濕薪竈婢愁炊烟。